Държавен вестник, бр. 43, 2015 г., стр. 25

БРОЙ  43	
Д Ъ Р Ж А В Е Н  В Е С Т Н И К 	
СТР.  25  
Чл. 46. (1) Разглеждането на преписките 
в открито заседание е устно.
(2) Заседанието се ръководи от председа­
теля на комисията или от определения член 
на комисията по реда на чл. 35, ал. 3.
(3) Заседанието започва с решаване на пред­
варителните въпроси по преписката относно 
редовността на процедурата. Неявяването на 
някоя от страните, която е редовно уведомена 
за заседанието, не е пречка за разглеждане 
на преписката. При нередовно уведомяване 
на някоя от страните заседанието се отлага.
(4) След разрешаване на предварителни­
те въпроси по редовността на процедурата 
комисията пристъпва към разглеждане на 
преписката по същество.
(5) На страните по преписката се пре­
доставя възможност за устно или писмено 
становище по представения доклад. Членовете 
на комисията могат да задават въпроси на 
страните по ред, определен от председателя. 
Отговорите на тези въпроси се вписват в 
протокола.
(6) В заседанието страните са длъжни да 
представят всички данни, информация и до­
кументи, които имат значение за правилното 
решаване на преписката.
(7) Преди да пристъпи към закриване 
на заседанието, председателят предоставя 
на страните възможност за окончателно 
становище.
Чл. 47. (1) След представяне на становища­
та на страните по преписката председателят 
обявява дата за закритото заседание за поста­
новяване на решение и закрива заседанието.
 (2) При изготвяне на административни и 
нормативни актове, както и по други въпроси 
от обществена значимост в срок до 10 дни 
от датата на откритото заседание комисията 
провежда закрито заседание, на което приема 
проект на акта или на решението по заяв­
лението и взема решение за провеждане на 
обществено обсъждане.
(3) Когато комисията реши, че преписката 
не е изяснена пълно и всестранно, се прилага 
чл. 35, ал. 6, т. 2, като се определя срок за 
допълнителното проучване.
(4) Комисията уведомява страните по пре­
писката за резултатите от допълнителното 
проучване и посочва срок, в който могат да 
дадат становище по тях.
(5) При необходимост може да се проведе 
ново открито заседание за допълнително 
разглеждане на преписката, като страните 
се уведомяват за мястото, датата и часа за 
провеждането му.
Чл. 48. За процедурата по този раздел се 
прилагат съответно разпоредбите на раздел I.
Раздел IV
Провеждане на обществено обсъждане
Чл. 49. (1) Обществено обсъждане се про­
вежда при изготвяне на:
1. проекти на общи административни ак­
тове, предвидени в ЗЕ, ЗЕВИ и ЗРВКУ;
2. проекти на наредбите, предвидени в ЗЕ 
и ЗРВКУ, които се изготвят от комисията;
3. по други въпроси от обществена значи­
мост за развитие на енергийния и на В и К 
сектор по решение на комисията.
(2) На общественото обсъждане могат да 
присъстват представители на лицата по чл. 14, 
ал. 2 ЗЕ. На обсъждането могат да присъстват 
и представители на медиите.
Чл. 50. (1) На закрито заседание комисията 
приема проекта на акта или на решението по 
заявлението за утвърждаване на цени.
(2) Комисията взема решение за провеждане 
на обществено обсъждане, с което определя:
1. датата, часа и мястото на провеждане 
на обсъждането;
2. срока по чл. 14, ал. 3 ЗЕ;
3. заинтересуваните лица, на които се 
изпраща покана за участие в общественото 
обсъждане.
(3) На общественото обсъждане могат да 
присъстват и лица, на които не е изпратена 
покана, но са заинтересувани лица по смисъла 
на чл. 14, ал. 2 ЗЕ.
Чл. 51. На интернет страницата на коми­
сията се публикуват проектът на съответния 
акт, мястото, датата и часът на провеждане 
на общественото обсъждане.
Чл. 52. (1) Общественото обсъждане се 
открива от председателя на комисията, а в 
негово отсъствие – от друг член на комиси­
ята, определен по реда на чл. 35, ал. 3, който 
представя основните принципи, заложени в 
проекта.
(2) За всяко обществено обсъждане се със­
тавя протокол и се води аудиозапис.
(3) След приключване на обсъждането на 
основните принципи, заложени в проекта, се 
обявява срокът за представяне на становища 
по него.
Чл. 53. Комисията разглежда и обобщава 
получените становища и мотивира своето 
становище, като публикува мотивите на 
страницата си в интернет.
Раздел V
Деловодна дейност
Чл. 54. (1) В администрацията на комисията 
се водят деловодни регистри като автомати­
зирана база данни за входящата и изходящата 
кореспонденция и образуваните преписки.
(2) В администрацията се водят регистри за:
1. протоколите от заседанията на коми­
сията;